**Termenii de Referinta**

**Coordonator Tehnic Componenta 1 (CT / 1 post)**

1. **Descriere generală**
2. Coordonatorul Tehnic (CT) este responsabil pentru gestionarea activităților tehnice din cadrul Componentei 1 a Proiectului „Controlul Integrat al Poluarii cu Nutrienti”
3. CT este subordonat şi va raporta Directorului UMP
4. **Funcţii şi responsabilităţi:**

Sarcinile şi atribuţiile Coordonatorului Tehnic al Componentei sunt următoarele:

* Asistă Directorul UMP în toate aspectele tehnice privind implementarea Componentei 1 a Proiectului;
* Gestionează implementarea Componentei 1 a Proiectului, pe baza planului de implementarea și participă la elaborarea anuală a acestuia;
* Asigură îndrumare Specialiștilor Tehnici, la nevoie, în privința secțiunilor tehnice ale documentației de achiziție, contractelor și ale altor aspecte tehnice legate de implementarea Coomponentei 1 a proiectului, asigurând totodată conformitatea acestora cu cerințele de implementare a proiectului conform MOP (Manualului Operațional al Proiectului), planurilor anuale de implamentare și planului de achiziții;
* Asigură gestionarea competiției de sub-proiecte și selecția investițiilor câștigătoare;
* Planifică programul de investiții al sub-proiectelor și coordonează aprobarea lui potrivit prevederilor MOP;
* Coordonează implementarea sub-proiectelor cu sprijinul specialiștilor tehnici;
* Evaluează îndeplinirea rezultatelor convenite, a impactului și indicatorilor sub-proiectelor finanțate în cadrul Componentei 1;
* Coordonează procesul de raportare sub Componenta 1;
* Organizează monitorizarea îndrumărilor de mediu, a planurilor de gestionare a mediului precum și aplicarea măsurilor de atenuare a riscurilor cu sprijinul specialiștilor tehnici;
* Lucrează cu instituţiile implementatoare, contractori, consultanți şi cu personalul desemnat de comunitățile locale pentru a asigura implementarea sub-proiectelor;
* Coordonează contractele cu contractorii și furnizorii sub Componenta 1 a Proiectului;
* Întreprinde vizite periodice în teren pentru inspectarea şi aprobarea modului de aplicare a planurilor de acţiune;
* Pregătește specificaţiile tehnice pentru lucrări, echipamente și servicii de consultanță care urmează a fi achiziționate, pentru a asigura gestionarea și supravegherea contractelor;
* Participă, dacă este cazul, la organizarea de seminarii, sesiuni de instruire, vizite de documentare;
* Coordonează și contribuie la actualizarea secțiunilor MOP și a Ghidului Solicitantului, după caz;
* Asigură orice alte sarcini necesare solicitate de Directorul UMP, cu respectarea prevederilor Acordului de Împrumut și/sau ale MOP.

1. **Sfera de relaţii:**
2. Raporturi ierarhice: raportează Directorului UMP și coordonează activitatea Departamentului Tehnic;
3. Raporturi funcţionale: cu ceilalţi membri ai UMP, contractori și consultanți angajaţi pentru implementarea Proiectului;
4. Raporturi de colaborare:

* cu coordonatorul de Proiect al Băncii Mondiale precum şi cu specialiştii Băncii Mondiale în domeniul tehnic;
* cu specialişti ai altor proiecte finanţate de Banca Mondială, în domeniul tehnic.

1. Raporturi de reprezentare: conform mandatului încredinţat de către Directorul UMP.
2. **Calificări minime solicitate:**

* Studii superioare în domeniul ingineriei;
* Minim 5 ani experienţă în domeniul ingineriei;
* Minim 5 ani de experienţă practică dovedită în domeniul managementului de proiect;
* Cel puțin 2 ani experiență în funcții de conducere;
* Experiență practică în implementarea proiectelor cu finanțare internațională;
* Experiență practică relevantă în domeniul managementului deșeurilor menajere și gunoiului de grajd;
* Experiență practică în gestionarea contractelor de lucrări implicând colectarea și procesarea gunoiului de grajd;
* Bună cunoaştere a exigenţelor şi procedurilor de implementare ale Băncii Mondiale; experienţa în lucrul cu Banca Mondială reprezintă un avantaj.
* Buna cunoaștere a managementului de proiect și a prevederilor regulamentelor în vigoare cu privire la elaborarea documentațiilor tehnico-economice pentru investițiile publice este obligatorie;
* Experienţă relevantă în producerea de rapoarte diverse către un număr mare de instituţii.
* Cunoştinţe avansate de lucru cu calculatorul şi o bună cunoaştere a MS Project și a pachetului MS Office (Ms Word, Excel, Access, Outlook, Power Point);
* Capacitate bună de comunicare cu persoane cu pregătiri şi statute diferite, precum şi cu autorităţi locale şi naţionale;
* Buna cunoaştere a limbii engleze scris/vorbit/citit este obligatorie.

**ANEXA la Termenii de Referinta**

**I. Scurta prezentare a componentelor proiectului Controlul Integrat al Poluarii cu Nutrienti-Finantare Aditionala**

Proiectul conţine următoarele patru componente: (1) Investiții la nivelul Comunităților Locale pentru reducerea Poluării cu Nutrienți; (2) Întărirea capacității instituționale și de reglementare; (3) Strategia de conștientizare publică şi sprijin pentru informare; şi (4) Managementul Proiectului.

**1.** **Componenta 1 –** Investiții la Nivelul Comunităților Locale pentru Reducerea Poluării cu Nutrienți- oferă sprijin pentru realizarea de investiții și practici eficiente de reducere a poluării cu nutrienți provenind din surse agricole, creșterea animalelor și surse umane. Beneficiarii (unitățile administrativ teritoriale – UAT sau asocieri de UAT) vor propune sub-proiecte, selectate dintr-un meniu de investiții, pe baza unor criterii de eligibilitate stabilite și cu obiectivul principal de a reduce poluarea apelor cu nutrienți, în conformitate cu prevederile “Ghidului Solicitantului” utilizat pentru programul competitiv de finanțare de către potențialii aplicanți. Meniul de investiții cuprinde: 1. Investiţii pentru managementul gunoiului de grajd (1.1. Construirea unor platforme comunale de depozitare şi gospodărire a gunoiului de grajd, a unor sisteme de compostare, ambalare / peletizare şi a unor staţii de biogaz pentru a promova o mai bună gestionare a gunoiului de grajd; 1.2. Imbunatatirea amenajărilor existente destinate depozitării gunoiului de grajd şi/sau compostării acestuia; 2. Investiţii pentru reducerea poluării cu ape uzate (Canalizare şi epurarea apelor uzate); 3. Îmbunătăţirea protecţiei cursurilor de apă împotriva nutrienţilor şi a scurgerilor de suprafaţă (Înfiintarea de perdelele forestiere de protecţie).

**2.** **Componenta 2-** Întărirea capacității instituționale și de reglementare: Această componentă se concentrează pe dezvoltarea capacităţii insituționale și de coordonare în cadrul unor instituții, autorități, agenții și alți factori de interes relevanți la nivel național și local implicați în reglementarea, implementarea, monitorizarea și raportarea Directivei Nitraţi (Directiva Europeană 91/676/CEE a Consiliului din 12 decembrie 1991 privind protecţia apelor împotriva poluării cauzate de nitraţii din surse agricole) și a Directiva Cadru pentru Apă UE (Directiva 2000/60/CE a Parlamentului European şi a Consiliului de stabilire a unui cadru de politică comunitară în domeniul apei. Proiectul va contribui prin furnizarea de echipamente, software și alte facilități necesare, inclusiv sesiuni de instruire specializate pentru MAP (Ministerul Apelor și Pădurilor), ANAR (Administrația Națională ”Apele Române”), MADR (Minsterul Agriculturii și Dezvoltării Rurale), APIA (Agenția de Plăți și Intervenții în Agricultură), Agenția Națională de Protecție a Mediului, Garda de Mediu și Direcțiile de Sănătate Publică, precum și Institutul Național de Cercetare-Dezvoltare pentru Pedologie, Agrochimie și Protecția Mediului.

**3.** **Componenta 3 – Strategia de conștientizare publică şi sprijin pentru informare-** *Realizarea activităților de conștientizare publică la nivel local, de bazin hidrografic, național și regional, inclusiv întâlniri, ateliere, excursii, vizite de studiu și evenimente și produse mass-media, pentru a prezenta proiectul și beneficiile sale, pentru a promova îmbunătățirea condițiilor de igienă în mediul rural precum și implementarea bunelor practici agricole*. În special, componenta promovează îmbunătățirea condițiilor de igienă din mediul rural din toate regiunile agro-climatice din țară, implementarea bunelor practici agricole, precum tratarea cu compost, conservarea terenurilor agricole, rotaţia culturilor, etc.

**4. Componenta 4- Managementul Proiectului-** Aceasta componenta se refera la acele activitati ce tin de implementarea proiectului, monitorizarea acestuia, raportarile, evaluari si studii de impact.

**II.1 Directivei Nitraţi-** Directiva Europeană 91/676/CEE a Consiliului din 12 decembrie 1991 privind protecţia apelor împotriva poluării cauzate de nitraţii din surse agricole.

**II.2 Directiva Cadru pentru Apă UE:** Directiva 2000/60/CE a Parlamentului European şi a Consiliului de stabilire a unui cadru de politică comunitară în domeniul apei

**III. Lista de abrevieri**:

- CIPN-FA: Controlul Integrat al Poluarii cu Nutrienti-Finantare Aditionala;

- UMP: Unitatea de Management al Proiectului Project Management Unit;

- BM: Banca Mondiala;

- ANAR: Administrația Națională ”Apele Române”;

- CBPA: Codul de Bune Practici Agricole

- MOP: Manualul Operational al Proiectului;

- AI:Acordul de Imprumut;

- MADR: Ministerul Agriculturii si Dezvoltarii Rurale;

- APIA:Agentia de Plati si Interventie in Agricultura;